Kolej Tingkatan Enam Puchong

Kolej Tingkatan Enam Puchong, merupakan sebuah pusat tingkatan enam mod 1 yang terletak di Batu 8, Jalan Puchong. Pada 2009, Sekolah Menengah Kebangsaan Batu 8 memiliki 614 pelajar lelaki dan 670 pelajar perempuan, menjadikan jumlah keseluruhan murid seramai 1284 orang. Ia mempunyai seramai 86 orang guru.2009 Sejarah SMK Batu Lapan telah ditubuhkan pada 1 Januari 1985 di Batu Lapan, Jalan Puchong. Sekolah ini agak dingin kerana dikelilingi hutan dan terletak di atas bukit. Tujuan penubuhan sekolah ini ialah bagi menampung kemasukan murid-murid Darjah Enam ke Tingkatan Peralihan dan Tingkatan Satu. Selain itu, bagi memudahkan para ibu bapa yang tinggal berdekatan supaya tidak perlu menghantar anak mereka ke satu-satunya sekolah menengah yang berdekatan pada masa itu yang terletak di Batu 14. Nama sekolah ini diambil daripada nama tempat letaknya sekolah iaitu di Batu Lapan Jalan Puchong. Ini memudahkan mana-mana pihak untuk mencari lokasi sekolah ini. Terdapat syor-syor untuk menukar nama SMK Batu Lapan Jalan Puchong tetapi terdapat bantahan daripada ibu bapa dan guru-guru berketurunan Cina kerana dalam kepercayaan orang Cina, nombor lapan bererti tuah. Diharapkan melalui pengekalan nama ini, sekolah ini akan terus maju dan progresif menuju ke visi sekolah. Sekolah ini telah memulakan sesi persekolahan yang pertama pada tahun 1985 dengan 261 orang pelajar dan 14 orang guru. Dalam tempoh 25 tahun, bilangan pelajar dan guru telah bertambah berkali ganda dan jumlahnya sekarang telah meningkat kepada 1477 dan 97 orang guru (November 2010). Bangunan asal iaitu blok A, B, C dan kantin telah dibina dengan kos RM 1.5 juta oleh Kementerian Pendidikan Malaysia dengan bantuan Bank Dunia. Seterusnya, bangunan tambahan telah dibina untuk menampung pertambahan pelajar. Disamping itu, sebuah jentera pam air automatik telah dibekalkan untuk menguatkan tekanan air kerana faktor sekolah ini terletak di atas bukit. Perpustakaan, bilik sembahyang dan beberapa prasarana lain telah ditambah satu per satu mengikut tahun. Padang permainan telah disediakan di bawah bukit untuk memudahkan para penonton menonton permainan tersebut dari atas. Persatuan Bahasa Melayu, St. John Ambulans dan Pasukan Bola Sepak merupakan antara persatuan dan kelab pertama yang tubuhkan. Pada tahun 2006, satu blok iaitu blok G dibina untuk memulakan kelas Tingkatan 6 Sains dan 6 Sastera telah dibuka buat julung-julung kalinya. Bagi aliran Sains, subjek Pengajian Am, MUET, Fizik, Biologi, Kimia dan Matematik ditawarkan manakala bagi aliran Sastera subjek Pengajian Am, MUET, Prinsip Akaun, Ekonomi, Pengajian Perniagaan dan Matematik ditawarkan. Lagu Sekolah Membina Akhlak Yang Mulia Menimba Ilmu Pengetahuan Mejadi Asas Kepada Kami Sekolah Menengah Batu Lapan Taat Kepada Semua Menepati Cita Kami Usaha Berteraskan Ilmu Cogan Kata Diperjuangkan. Maksud Lencana Sekolah Biru – Kecintaan Merah – Keberanian Putih – Kesucian Kuning – Kedaulatan Hitam – Kesetiaan Pencapaian Mempunyai visi dan misi yang hampir tercapai Telah memenangi pertandingan Hafazan Petanque Bola keranjang (2004-2008: JUARA) Bola Sepak (2004/2005/2006/2007/2008: JUARA) Bola Tampaq Hari Sukan Pertandingan Kawad Kaki Hari Gerko Menghasilkan Single (11 Februari 2015) Pakej Mata Pelajaran STPM 964 Biology, 962 Chemistry, 954 Mathematics (T) 960 Physics, 962 Chemistry, 954 Mathematics (T) 944 Ekonomi, 948 Perakaunan, 946 Pengajian Perniagaan 966 Sains Sukan, 910 Bahasa Melayu/912 Bahasa Tamil, 946 Pengajian Perniagaan 970 Seni Visual, 940 Sejarah, 946 Pengajian Perniagaan 944 Ekonomi, 940 Sejarah, 910 Bahasa Melayu/912 Bahasa Tamil Alamat SMK Batu Lapan Jalan Puchong, Jalan Puchong, 47100 Puchong, Selangor, Malaysia Telefon = 03-80702830 Fax = 03-80761967 Rujukan Pautan luar http://www.smkb8.edu.my/